I 2011 viste TV2 julekalenderen Ludvig og Julemanden ? optaget på Børglum Kloster i Vendsyssel. En stor succes, der nu skal følges op. Så TV2 og Deluca Film, der også producerede Ludvig og Julemanden, er ved at lede efter de unge skuespillere, der skal have hovedrollerne. - Vi skal have en dreng og en pige i 10-12-års-alderen. Og også en dreng og en pige på 15-18 år, fortæller caster Louise Hedegaard-Høgh fra Deluca Film. Derfor var der i dag casting i Aalborg Kongres- og Kulturcenter. Flere hundrede, især piger, var mødt op. Blandt dem Sofie. - Jeg er lidt nervøs. Men det vil være spændende at komme med i julekalenderen og opleve en masse, siger 13-årige Sofie Nolsøe Kristensen fra Seminarieskolen i Aalborg. Hun var faktisk også med i Ludvig og Julemanden ? dog kun som statist i luciaoptoget. - Nu håber jeg at komme videre. Men der er jo mange? TV 2 og Deluca Film kan endnu ikke løfte sløret for den kommende julekalenders handling, og hvor historien udspilles, men garanterer igen for ægte julestemning, nye eventyr og masser af spænding. Det ligger fast, at optagelserne skal foregå i Jylland, men ikke hvor.

Opsummering:
Flere hundrede unge stod i kø for at få en rolle i TV2s familiejulekalender 2013.